Zahtjev za prethodnu odluku koji je 28. lipnja 2018. uputio Tribunale di Milano (Italija) – FR protiv Ministero dell’interno - Commissione Territoriale per il riconoscimento della Protezione Internazionale presso la Prefettura U.T.G. di Milano
(predmet C-422/18)
Jezik postupka: talijanski
Sud koji je uputio zahtjev
Tribunale di Milano
Stranke glavnog postupka
Žalitelj: FR
Druga stranka u žalbenom postupku: Ministero dell’interno - Commissione Territoriale per il riconoscimento della Protezione Internazionale presso la Prefettura U.T.G. di Milano
Prethodno pitanje
Treba li načelo lojalne suradnje i načela ekvivalentnosti i djelotvornosti sudske zaštite iz članka 4. stavka 3. i članka 19. stavka 1. UEU-a, članka 47. stavaka 1. i 2. Povelje Europske unije o temeljnim pravima te Direktive 2013/32/EU1 (osobito članci 22. i 46.) tumačiti na način: a) da pravo Unije nalaže da pravno sredstvo, ako je predviđeno nacionalnim pravom u postupcima vezanim uz odbijanje zahtjeva za priznavanje međunarodne zaštite, ima automatski suspenzivni učinak; b) da im se protivi postupak poput talijanskog (članak 35 bis stavak 13. Zakonodavne uredbe 25/2008, kako je izmijenjena Uredbom sa zakonskom snagom 13/17, koja je postala Zakon 46/17), u kojemu je sudu kojem se obratio tražitelj azila – čiji su zahtjev odbili upravno tijelo nadležno za ispitivanje zahtjeva za azil i prvostupanjski sud – dopušteno odbiti zahtjev za suspenziju negativne odluke, uzimajući u obzir isključivo osnovanost žalbenih razloga protiv odluke koju je donio isti sud koji odlučuje o suspenziji, a ne opasnost od teške i nepopravljive štete?
____________
1     Direktiva 2013/32/EU Europskog parlamenta i Vijeća od 26. lipnja 2013. o zajedničkim postupcima za priznavanje i oduzimanje međunarodne zaštite (SL L 180, str. 60.) (SL, posebno izdanje na hrvatskom jeziku, poglavlje 19., svezak 12., str. 249.)